বুধবাৰে খানাপাৰৰ ষ্টাফ কলেজত শিক্ষামন্ত্ৰী ড° ৰণোজ পেগুৱে সম্বোধন কৰা এক সংবাদমেলত ২০-২১ নৱেম্বৰলৈ উত্তৰ-পূব শৈক্ষিক সন্মিলন অনুষ্ঠিত হ'ব বুলি ঘোষণা কৰে।
সন্মিলনত কেন্দ্ৰীয় মন্ত্ৰী ধৰ্মেন্দ্ৰ প্ৰধান উপস্থিত থাকিব। নতুন শিক্ষানীতি সন্দৰ্ভত আলোচনা হ'ব সন্মিলনখনত। ২০২২ৰ পৰা ২০২৩ৰ ভিতৰত ৰূপায়ণ হ'ব নতুন শিক্ষানীতি। ২৭ নৱেম্বৰত নিযুক্তি দিয়া হ'ব নতুন মহাবিদ্যালয়সমূহৰ শিক্ষকসকলক।
অসম চৰকাৰৰ শিক্ষা বিভাগ আৰু শংকৰদেৱ এডুকেশ্যন আৰু ৰিছাৰ্চ ফাউণ্ডেশ্যনৰ উদ্যোগত অনুষ্ঠিত হ'ব এই সন্মিলন। ৰাজ্যৰ লগতে দেশৰ কেইবাগৰাকীও বিশিষ্ট শিক্ষাবিদ, উত্তৰ-পূবৰ শিক্ষামন্ত্ৰীসকল, উপাচাৰ্য, অধ্যক্ষ, প্ৰধান শিক্ষক, শিক্ষক, পৰিচালনা সমিতিৰ বিষয়-ববীয়াসকল দুদিনীয়া সন্মিলনত উপস্থিত থাকিব। সকলোৰে লগত পৃথকে পৃথকে আলোচনা কৰা হ'ব বুলিও তেওঁ জানিবলৈ দিয়ে।
'GMCH Auditorioum'ত অনুষ্ঠিত হ'ব এই সন্মিলন। ইতিমধ্যে শিক্ষানীতি প্ৰযোজ্য হোৱা কৰ্ণাটক, মধ্য প্ৰদেশ আৰু উত্তৰ প্ৰদেশৰ আৰ্হি দেখুওৱা হ'ব।
়এই অনুষ্ঠানত উত্তৰ-পূবৰ সকলো ৰাজ্যৰ শিক্ষামন্ত্ৰী উপস্থিত থাকিব। ৰাজ্যৰ সকলো কলেজৰ অধ্যক্ষ, সকলো অভিযান্ত্ৰিক মহাবিদ্যালয়ৰ অধ্যক্ষৰ সৈতে আলোচনা হ'ব সন্মিলনত। নতুন শিক্ষানীতি ৰূপায়ণ কৰাৰ কাম আৰম্ভ হৈছে বুলিও সংবাদমেলত জানিবলৈ দিয়ে।
Covid Update ৰাজ্যত নতুনকৈ কিমানজন আক্ৰান্ত হ'ল কোভিডত? কিমানে প্ৰাণ হেৰুৱালে মাৰাত্মক ভাইৰাছত?
অসমৰ সন্তানেই নহয় বৰাকক অসমৰ পৰা পৃথক কৰিব খোজা স্বয়ম্ভু বাঙালী নেতা প্ৰদীপ দত্ত ৰয়!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
